CELEX: 42019D0383
Language: da
Date: 2019-03-06 00:00:00
Title: Afgørelse (EU, Euratom) 2019/383 vedtaget af repræsentanterne for medlemsstaternes regeringer den 6. marts 2019 om udnævnelse af en dommer ved Retten

11.3.2019   
               
               
                  DA
               
               
                  Den Europæiske Unions Tidende
               
               
                  L 69/51
               
            
         AFGØRELSE (EU, Euratom) 2019/383 VEDTAGET AF REPRÆSENTANTERNE FOR MEDLEMSSTATERNES REGERINGER
         den 6. marts 2019
         om udnævnelse af en dommer ved Retten
         REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
         under henvisning til traktaten om Den Europæiske Union, særlig artikel 19,
         under henvisning til traktaten om Den Europæiske Unions funktionsmåde, særlig artikel 254 og 255,
         under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
         ud fra følgende betragtninger:
         
                     (1)
                  
                  
                     Artikel 48 i protokol nr. 3 vedrørende statutten for Den Europæiske Unions Domstol som ændret ved Europa-Parlamentets og Rådets forordning (EU, Euratom) 2015/2422 (1) fastsætter, at Retten består af to dommere pr. medlemsstat pr. 1. september 2019.
                  
               
                     (2)
                  
                  
                     Nævnte forordnings artikel 2, litra c), fastsætter, at varigheden af embedsperioden for fire af de ni yderligere dommere, der skal udnævnes pr. 1. september 2019, udløber den 31. august 2022. Disse fire dommere udvælges ved at fire medlemsstaters regeringer indstiller to dommere for den delvise nybesættelse af Rettens dommerembeder i 2022.
                  
               
                     (3)
                  
                  
                     Tuula Riitta PYNNÄ er blevet indstillet til det yderligere embede som dommer ved Retten.
                  
               
                     (4)
                  
                  
                     Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om Tuula Riitta PYNNÄs kvalifikationer til at udøve embedet som dommer ved Retten —
                  
               VEDTAGET DENNE AFGØRELSE:
         
            Artikel 1
            Tuula Riitta PYNNÄ udnævnes til dommer ved Retten for perioden fra den 1. september 2019 til den 31. august 2022.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 6. marts 2019.
            
               
                  Formand
               
               L. ODOBESCU
            
         
         
            (1)  Europa-Parlamentets og Rådets forordning (EU, Euratom) 2015/2422 af 16. december 2015 om ændring af protokol nr. 3 vedrørende statutten for Den Europæiske Unions Domstol (EUT L 341 af 24.12.2015, s. 14).